Od samovraždy Milana Lučanského ubehlo už niekoľko týždňov, no tento prípad vyvoláva stále niekoľko otáznikov. Vláda sa preto nedávno rozhodla zložiť nezávislú komisiu, aby zodpovedala na všetky nejasnosti. Tvoria ju členovia koaličných, ale i opozičných strán. K smrti bývalého policajného prezidenta sa najnovšie vyjadril aj doživotne odsúdený niekdajší boss všetkých bossov Mikuláš Černák.
Na internete sa krátko po smrti Milana Lučanského objavili nepodložené špekulácie, či v tomto prípade nezohráva nejakú rolu Mikuláš Černák. Obávaného člena organizovaného zločinu mal na starosť práve Lučanský, ktorý sa výraznou mierou pričinil o to, že dnes si odpykáva v Leopoldove trest na doživotie. Černák prostredníctvom sociálnej siete prehovoril.
"Čudujem sa tým, ktorí sa snažia z obvineného zo závažných zločinov a samovraha Lučanského robiť dnes martýra a ľutujem tých, ktorí naleteli rôznym konšpirátorom a hoaxom, že som mal byť aj ja v decembri 2020 vo väznici v Prešove. A keďže vždy reagujem len faktami, tak tu ich máte," píše na doživotie odsúdený Mikuláš Černák.
Zdroj/Foto: Facebook